stanford-oval/wikipedia huggingface dataset:
Víctor de la Peña Pérez

Víctor de la Peña Pérezin vaakuna
Víctor de la Peña Pérez (14. syyskuuta 1933 Villaldemiro – 1. heinäkuuta 2015) oli espanjalaissyntyinen, Perussa toiminut roomalaiskatolinen piispa. Hänet vihittiin fransiskaanien papiksi 3. heinäkuuta 1959 ja nimitettiin Requenan apostoliseksi vikaariksi sekä Avitta Bibban titulaaripiispaksi 17. joulukuuta 1982. Piispaksi vihkiminen seurasi 3. heinäkuuta 1983. Pääkonsekraattorina toimi Mario Tagliaferri, jota avustivat Odorico Leovigildo Sáiz Pérez ja Lorenzo Rodolfo Guibord Lévesque.
De la Peña Pérez sai 15. toukokuuta 1987 nimityksen Requenan apostoliseksi vikaariksi, jona hän toimi, kunnes erosi 30. heinäkuuta 2005.
Vestre Finnmarkin käräjäoikeus

Oikeussali Alattion käräjätalossa.
Vestre Finnmarkin käräjäoikeus (norj. Vestre Finnmark tingrett) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Alattion ja Hammerfestin käräjäoikeudet sekä Pohjois-Tromssan käräjäoikeuteen kuulunut Naavuonon kunta. Käräjäoikeuden toimipisteet sijaitsevat Alattiossa ja Hammerfestissä.
Tuomiopiiri

Käräjäoikeuden tuomiopiiriin kuuluvat seuraavat kunnat:
Alattio
Hammerfest
Hasvik
Naavuono
Lappea
Moseija
Nordkapp
Porsanki
Aiheesta muualla

Käräjäoikeuden verkkosivut (norjaksi)
Tlemcen

| Tlemcen |
| --- | --- |

 Tlemcen
 Koordinaatit: 34°52′58″N, 1°19′00″W 
Valtio:   Algeria
Maakunta:  Tlemcenin maakunta
Piirikunta:  Tlemcenin piirikunta
Pinta-ala:  
 – Kokonaispinta-ala:  9 061 km²
Korkeus:  807 m
Väkiluku (2008):  173 531
Postinumero:  13000
Infobox OKVirheellinen NIMI-arvo: 
Tlemcen (arab. تلمسان‎, Tilimsān) on yli 170 000 asukkaan kaupunki Luoteis-Algeriassa lähellä Marokon rajaa.
Maantiede

Tlemcen sijaitsee Algerian luoteisosissa Tlemcenin maakunnassa lähellä Marokon rajaa. Kaupunki on rakennettu Tlemcen-vuoriston ja tasankojen väliin noin 800 metrin korkeudelle merenpinnasta.
Maantiede > Ilmasto

Tlemcen sijaitsee riittävästi sisämaassa välttyäkseen Välimeren ilmankosteudelta mutta tarpeeksi lähellä ollakseen kesällä viileä. Ilmastonsa vuoksi Tlemcen kehittyi ja oli historiallisesti merkittävä kaupunki.
Talous

Tlemcenissa tuotetaan paljon maataloustuotteita, tekstiilejä, nahkaa ja metallikäsitöitä. Kaupungissa on jonkin verran kevytteollisuutta.
Talous > Liikenne

Tlemcenin on päivittäisiä lentoja Algerista. Linja-autolla ja junalla pääsee noin kahdessa tunnissa Oranista.
Nähtävyydet

Tlemcenissa sijaitsee Sidi el Halouin suuri moskeija.
Aiheesta muualla

Kuvia tai muita tiedostoja aiheesta Tlemcen Wikimedia Commonsissa
Työeläkekuntoutus

Työeläkekuntoutus on työ- ja ansioeläkelainsäädännön (yksityiset yritykset, valtio- ja kuntatyönantaja, kirkko) perusteella pääasiassa eläkepoliittisesta lähtökohdasta järjestettävää ammatillista kuntoutusta, johon eläkevakuutetulla on laissa säädetyin edellytyksin subjektiivinen oikeus. Kuntoutusta on järjestettävä vakiintuneesti työelämässä olevalle henkilölle, jos hänellä on sairaudesta tai vammasta johtuva riski joutua lähivuosina työkyvyttömyyseläkkeelle hyvästä hoidosta ja hänelle mahdollisesti annettavasta lääkinnällisestä kuntoutuksesta huolimatta.
Työeläkekuntoutuksen tavoitteet

Työeläkekuntoutusta koskeva lainsäädäntö uudistettiin vuonna 2004 tukemaan laajaa eläke- ja työvoimapoliittista uudistusta, jonka tarkoituksena on myöhentää eläkkeelle siirtymistä lähivuosikymmeninä muutamalla vuodella. Työeläkekuntoutusta koskevasta päätöksestä on hakijalla muutoksenhakuoikeus. Eläkelainsäädäntö yleisesti ottaen edellyttää, että henkilön kuntoutusmahdollisuudet selvitetään aina ennen eläkehakemuksen käsittelyä.
Työeläkekuntoutuksen sisältö

Työeläkekuntoutus on useimmiten työpaikalla tapahtuvaa kuntoutusta eli työkokeilua, työhönvalmennusta tai muuta työpaikalla tapahtuvaa kuntoutumista tukevaa toimintaa. Jos nämä ratkaisut eivät tunnu sopivilta tai riittäviltä, työeläkekuntoutuksena voidaan järjestää kurssimuotoista tai pitempää ammatillista uudelleenkoulutusta tai oppisopimuskoulutusta. Työssä tarvittavia apuvälineitä voidaan myöntää kuntoutuksena tai yrittäjälle ja ammatinharjoittajalle voidaan antaa elinkeinoapua. Edellä olevista osista koostuvan kuntoutusohjelman valmistelemiseksi ja tukemiseksi voidaan järjestää myös neuvontaa, ohjausta ja kuntoutussuunnitelman laatimiseksi tarpeellisia moniammatillisia palveluja esimerkiksi siihen erikoistuneissa kuntoutustutkimuslaitoksissa.
Työeläkekuntoutuksen muodostaman kokonaisuuden toteuttamisessa keskeistä on työeläkelaitosten kuntoutussuunnittelijoiden ohjaus, neuvonta ja koordinointityö kuntoutujan, työpaikan ja muiden ammattihenkilöiden kesken. Kuntoutustoimenpiteiden aikana työeläkekuntoutuja saa toimeentulonsa kuntoutusrahana, kuntoutustukena tai kuntoutuskorotuksena tilanteesta riippuen. Lisäksi kuntoutuksen korvataan muita kuntoutukseen liittyviä kustannuksia kuten matkakuluja ja koulutuksen kuluja.
Työeläkekuntoutuksen kehitys

Työeläkevakuuttajat TELA on määritellyt työeläkekuntoutuksen kehittämisen painoalueet seuraavalla tavalla:
yhteistyö työterveyshuollon kanssa varmistetaan
työterveyshuollon työskentelyotetta edistetään henkilöriskien hallinnan suuntaan
tuetaan sekä työterveyshuollon edellytyksiä työkyvyn uhkan varhaisessa havaitsemisessa että sen koordinaatiotehtävää pitkäaikaisten sairauksien hoidossa, kuntoutuksessa sekä työhön paluussa
työyhteisön esimiesten ja henkilöstöhallinnon roolia työeläkekuntoutuksen aloitteellisuudessa vahvistetaan
vahvistetaan esimiesten ja henkilöstöhallinnon asiantuntijoiden ymmärrystä työeläkekuntoutuksen tavoitteista ja saavutettavista hyödyistä
yhteistyötä koko terveydenhuollon kanssa lisätään
vahvistetaan terveydenhuoltojärjestelmän ymmärrystä työeläkekuntoutuksen tavoitteista
kuntoutussuunnittelijoiden ja kuntoutusta tarjoavien tahojen osaamista lisätään
edistetään pienten ja keskisuurten yritysten sekä muiden pienten työyhteisöjen työeläkekuntoutuksen erityistarpeiden tunnistamista
Huomiota herättää tässä visiossa se, että työhallintoa ja sen kanssa mahdollisesti käytävää yhteistyötä ei mainita lainkaan.
Aiheesta muualla

Työeläkekuntoutus TELA
Vilma Espín

| Vilma Espín |
| --- | --- |
 Vilma Espín arviolta vuonna 1958.
Henkilötiedot
Muut nimet:  Vilma Espín Guillois
Syntynyt: 7. huhtikuuta 1930 Santiago de Cuba
Kuollut: 18. kesäkuuta 2007 (77 vuotta) Havanna
Kansalaisuus:  Kuuba
Vilma Espín Guillois (7. huhtikuuta 1930 – 18. kesäkuuta 2007) oli kuubalainen feministi, vallankumouksellinen ja Kuuban presidentin Raúl Castron vaimo vuodesta 1959. Hän perusti Kuuban naisten liiton vuonna 1960 ja toimi sen puheenjohtajana kuolemaansa saakka.
Vilma Espín syntyi Santiago de Cubassa varakkaaseen perheeseen. Hänen isänsä toimi lakimiehenä Bacardi-yhtiössä. Espín oli ensimmäisiä naisia Kuubassa, joka kouluttautui insinööriksi. Hän jatko-opiskeli vuonna 1955 Yhdysvalloissa MIT:ssä.
Palattuaan Kuubaan 1956 Vilma Espín tutustui Frank Paísiin, joka johti Fulgencio Batistan hallitusta vastustavaa liikettä llanolla (’tasangoilla’, eli kaupungeissa). Espín auttoi järjestämään aseellisia välikohtauksia samaan aikaan, kun Fidel Castron johtamat 26. heinäkuuta -liikkeen sissit tekivät maihinnousun Granmalla.[lähde? ] Espín liittyi pian Sierra Maestran kapinallisiin ja tutustui Raúl Castroon, jonka rinnalla hän taisteli käyttäen sissinimeä ”Deborah”. Hän toimi myös sissien tulkkina kansainväliselle lehdistölle, sillä hän puhui englantia sujuvasti.
Toukokuussa 1959, neljä kuukautta vallankumouksen voiton jälkeen, Vilma Espín meni naimisiin Raúl Castron kanssa Havannassa. Vuonna 1965 hänet nimitettiin Kuuban kommunistisen puolueen keskuskomitean jäseneksi. Häntä pidettiin vuosia Kuuban epävirallisena ”ensimmäisenä naisena”, koska Fidel Castro oli eronnut ja koska hänen roolinsa vallankumouksessa ja naisasialiikkeessä myös Kuuban rajojen ulkopuolella oli niin näkyvä ja pitkäkestoinen. Méxicossa kansainvälisen naisten vuoden konferenssissa 1975 Espín totesi: ”Naiset ovat osa kansaa, ja ellemme politisoidu, emme voi muuttaa mitään.”
Tunnustuksia

Leninin kansainvälinen rauhanpalkinto vuonna 1977
Tony Anselmo

| Tony Anselmo |
| --- | --- |
 Tony Anselmo.
Henkilötiedot
Syntynyt: 18. helmikuuta 1960 (ikä 64) Salt Lake City, Utah, Yhdysvallat
Kansalaisuus:   Yhdysvallat
Ammatti:  animaattori, ääninäyttelijä
Näyttelijä
Aktiivisena:  1986–
Merkittävät roolit:  Aku Ankka
Palkinnot
 Annie (ehdokkuus, 2005) 
Aiheesta muualla
IMDb 
Tony Anselmo (s. 18. helmikuuta 1960 Salt Lake City, Utah, Yhdysvallat) on yhdysvaltalainen animaattori ja ääninäyttelijä, joka tunnetaan ääniroolistaan Aku Ankkana.
Ura

Anselmo kiinnostui nuorena piirtämisestä. Hän esitteli 16-vuotiaana portfolionsa animaattoreille Ollie Johnston ja Jack Hannah, jotka lähettivät Anselmon opiskelemaan kolmeksi vuodeksi Kalifornian taideinstituuttiin. Anselmo työskenteli opintojen jälkeen aluksi harjoittelijana ja myöhemmin animaattorina Disneyllä 1980-luvulla. Hän ystävystyi tuolloin Aku Ankan alkuperäisen ääninäyttelijän Clarence Nashin kanssa.
Ura > Animaattorina

Anselmo on toiminut animaattorina Disneyn tuottamien elokuvien parissa 1980-luvulta lähtien. Hän on työskennellyt muun muassa elokuvissa Basil Hiiri – Mestarietsivä, Oliver ja kumppanit, Leijonakuningas, Mulan sekä Nalle Puh ja Möhköfantti. Anselmo toimi 1990-luvulla myös hahmojen sommittelijana Simpsoneissa. Saatuaan roolin Aku Ankan ääninäyttelijänä, Anselmo on tehnyt vähemmän töitä piirtämisen parissa.
Ura > Ääninäyttelijänä

Anselmo ja pitkäaikainen Aku Ankan ääninäyttelijä Clarence Nash viettivät aikaansa usein yhdessä työpaikalla. Nash opetti käyttämiään tekniikoita Akun äänen tuottamiseksi Anselmolle. Hän oppi esittämään Akua vasta pitkäaikaisen harjoittelun jälkeen. Anselmo vieraili Nashin luona sairaalassa tämän sairastuttua leukemiaan vuonna 1985. Nash kertoi Anselmolle haluavansa tämän jatkavan Akun roolissa. Nashin samana vuonna tapahtuneen kuoleman jälkeen Anselmo on toiminut Aku Ankan äänenä vuodesta 1986 lähtien muun muassa Ankronikassa, Mikin Juhlashow'ssa, Nokkapokassa, Akun tehtaassa, Mikin klubissa ja useassa videopelissä.
Aiheesta muualla

Tony Anselmo Voice Chasersissa (Arkistoitu – Internet Archive) (englanniksi)
UFC Fight Night: Diaz vs. Guillard

| UFC Fight Night: Diaz vs>  Guillard.Tiedot |
| --- | --- |
Järjestäjä:  UFC
Päivämäärä:  16. syyskuuta 2009
Paikka:  Cox Convention Center
Kaupunki:  Oklahoma City, Oklahoma
Katsojamäärä:  9 490
Kokonaistulot:  577 997
UFC Fight Night: Diaz vs. Guillard (myös UFC Fight Night 19) oli Ultimate Fighting Championshipin järjestämä vapaaottelu-tapahtuma. Se järjestettiin 16. syyskuuta 2009 Oklahoma City, Oklahomassa.
Tapahtuma

Tapahtuman pääkamppailuna käytiin Nate Diaz vastaan Melvin Guillard.
Carlos Conditin oli määrä otella Chris Lytlea vastaan, mutta Lytle joutui jättämään kamppailun väliin loukkaantumisen vuoksi. Jake Ellenberger korvasi Lytlen.
Tulokset

| Main Card |
| --- | --- | --- | --- | --- | --- |
| Painoluokka | Voittaja | Häviäjä | Tyyli | Erä | Aika |
| Kevytsarja | Nate Diaz | Melvin Guillard | Luovutus (giljotiini) | 2 | 2:13 |
| Kevytsarja | Gray Maynard | Roger Huerta | Päätös (hajaäänin) | 3 | 5:00 |
| Välisarja | Carlos Condit | Jake Ellenberger | Päätös (hajaäänin) | 3 | 5:00 |
| Keskisarja | Nate Quarry | Tim Credeur | Päätös (yksimielinen) | 3 | 5:00 |
Preliminary card
| Alempi raskassarja | Brian Stann | Steve Cantwell | Päätös (yksimielinen) | 3 | 5:00 |
| Välisarja | Mike Pyle | Chris Wilson | Luovutus (giljotiini) | 3 | 2:15 |
| Keskisarja | CB Dollaway | Jay Silva | Päätös (yksimielinen) | 3 | 5:00 |
| Kevytsarja | Jeremy Stephens | Justin Bucholz | Tekninen tyrmäys (lääkärin keskeytys) | 1 | 3:23 |
| Välisarja | Mike Pierce | Brock Larson | Päätös (yksimielinen) | 3 | 5:00 |
| Keskisarja | Ryan Jensen | Steve Steinbeiss | Tekninen luovutus (giljotiini) | 1 | 3:56 |
Bonukset

Palkitut ottelijat saivat 30 000 dollarin bonuksen.
Illan kamppailu: Nate Quarry vs. Tim Credeur
Illan tyrmäys: Jeremy Stephens
Illan luovutus: Nate Diaz
WJK Juniorit

WJK-juniorit ry (WJK) on varkautelainen juniorijalkapalloiluun keskittyvä seura.
WJK-juniorit perustettiin vuonna 2001 WP-35 ry:n ja WTP ry:n jalkapallojunioreiden fuusiossa. WJK:ssa jalkapalloilee noin kolmesataa 4–17-vuotiasta tyttöä ja poikaa. Seura kuuluu Suomen Palloliiton Itä-Suomen Piiriin.
WJK:n sisarseura Warkaus JK ry toimii miesten ja ikämiesjalkapallon parissa.
Aiheesta muualla

WJK:n kotisivut
Warkaus JK (Arkistoitu – Internet Archive)
SPL Itä-Suomi (Arkistoitu – Internet Archive)
Västeråsin valtiopäivät

Västeråsin valtiopäivät
Västeråsin valtiopäivät olivat vuonna 1527 Västeråsin linnassa pidetyt valtiopäivät, jossa Ruotsin kuningas Kustaa Vaasa vaihdatti valtion uskonnon luterilaiseksi ja Ruotsi irtaantui katolilaisesta uskosta.
Samalla määrättiin, että suuri osa kirkon omaisuudesta piti luovuttaa kruunulle. Västeråsin ordinanti, korosti pappien ja maallikkojen yhdenvertaisuutta lain edessä ja rajoitti kirkollista tuomio-oikeutta. Päätettiin, että "Jumalan sanaa on puhtaana saarnattava valtakunnassa".
Vivi-Anne Hultén

| Mitalit | Mitalit | Mitalit |  |
| --- | --- | --- | --- |
|  Vivi-Anne Hultén 1932. |  Vivi-Anne Hultén 1932. |  Vivi-Anne Hultén 1932. |  |
Maa:   Ruotsi
Naisten taitoluistelu
|  Olympialaiset  |  Olympialaiset  |  Olympialaiset  |  |
|  Pronssia | Garmisch-Parten-kirchen 1936 | yksinluistelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Tukholma 1933 | yksinluistelu |  |
|  Pronssia | Wien 1935 | yksinluistelu |  |
|  Pronssia | Pariisi 1936 | yksinluistelu |  |
|  Pronssia | Lontoo 1937 | yksinluistelu |  |
| EM-kilpailut  | EM-kilpailut  | EM-kilpailut  |  |
|  Pronssia | Wien 1930 | yksinluistelu |  |
|  Pronssia | Pariisi 1932 | yksinluistelu |  |
Vivi-Anne Tholand (ent. Theslof, o.s. Hultén, 25. elokuuta 1911 Antwerpen, Belgia – 15. tammikuuta 2003 Newport Beach, Kalifornia, Yhdysvallat) oli ruotsalainen taitoluistelija ja olympiamitalisti.
Hultén saavutti naisten yksinluistelussa olympiapronssia Garmisch-Partenkirchenissa 1936.
Lake Placidissa 1932 hän oli viides. MM-kilpailuista Hultén saavutti yhden hopean ja kolme pronssia sekä EM-kilpailuista kaksi pronssia. Kultamitalit menivät kyseisissä kilpailuissa joko norjalaiselle Sonja Henielle tai brittiläisille Cecilia Colledgelle ja Megan Taylorille. Ruotsin mestaruuden Hultén voitti viisi kertaa.
Hultén avioitui suomalaistaustaisen painonnostaja Gene Theslofin kanssa, jonka kanssa hän oli myös esiintynyt ammattilaisnäytöksissä. He muuttivat myöhemmin Yhdysvaltoihin, missä Vivi-Anne menehtyi vuonna 2003 91 vuoden iässä.
Västkusten

| Västkusten |
| --- | --- |
 Västkusten
 Koordinaatit: 60°16′12″N, 15°57′21″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Hedemoran kunta
Pinta-ala:  
 – Maa:  0,08 km²
Väkiluku:  67
Infobox OKVirheellinen NIMI-arvo: 
Västkusten on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 67 asukasta.
Vladimir Arhipov

Vladimir Arhipov (s. 15. tammikuuta 1976) on venäläinen jääpalloilija, pelipaikaltaan hyökkääjä. Hän pelaa murmanskilaisessa AMNGR-Murmanin joukkueessa Venäjän pääsarjassa.
Arhipov on borovitšiläisen jääpallokoulun kasvatteja. Vuodet 1993—2001 hän pelasi HK Borovitši Borovitšin joukkueessa, missä saavutti toiseksi korkeimmalla sarjatasolla ykkösliigassa viisi perättäistä hopeasijaa ja kaksi pronssia. Nykyisessä seurassaan hän on ollut vuodesta 2002 lähtien.
WMAP

WMAP

Yleistä
Maailmankaikkeus
Kaikkeuden ikä
Kaikkeuden muoto
Kosmologian aikajana
Varhainen kaikkeus
Alkuräjähdys
Alkuräjähdyksen aikajana
Inflaatio
Ydinsynteesi
GWB
Neutriinotausta
Kosminen mikroaaltotausta
Laajeneva kaikkeus
Punasiirtymä
Hubblen laki
Kaikkeuden metrinen laajeneminen
Kaikkeuden kiihtyvä laajeneminen
Fridmanin yhtälöt
FLRW-metriikka
Rakenteen muodostuminen
Kaikkeuden muoto
Rakenteen muodostuminen
Galaksien muodostuminen
Galaksimuuri
Suuren mittakaavan rakenne
Kaikkeuden tulevaisuus
Lämpökuolema
Kaikkeuden lopullinen kohtalo
Osatekijät
Lambda-CDM-malli
Pimeä aine
Pimeä energia
Pimeä virtaus
Kosmologian kokeita
Havaitseva kosmologia
CoBE
BOOMERanG
Planck
WMAP
n • k •
WMAP (lyhenne sanoista Wilkinson Microwave Anisotropy Probe) on NASAn ja Princetonin yliopiston satelliitti, joka mittaa 2,73 kelvinin kosmisen mikroaaltotaustasäteilyn epätasaisuutta, josta voidaan päätellä maailmankaikkeuden kehityksen tila n. 370 000 vuotta alkuräjähdyksen jälkeen.
WMAP laukaistiin  30. kesäkuuta 2001 Delta II -kantoraketilla. Se ohjattiin kiertämään Maan ja Auringon vetovoimien muodostamaa Lagrangen toista pistettä (L2). WMAPin oli alustavasti määrä suorittaa mittauksia kaksi vuotta, mutta tehtävää jatkettiin kahdella vuodella.
Vuonna 2009 laukaistu Euroopan avaruusjärjestön Planck-satelliitti on WMAPin seuraaja.
Aiheesta muualla

Wikimedia Commonsissa on kuvia tai muita tiedostoja aiheesta .
WMAPin virallinen sivusto (NASA) (englanniksi)
First Year WMAP Observations: Preliminary Maps and Basic Results, C.L. Bennett et al., 2003, pJS, 148, 1 (englanniksi)
Scholarpedia: Wilkinson microwave anisotropy probe (englanniksi)
Vähä-Mäkäri

| Vähä-Mäkäri |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä, Heinola
Koordinaatit:  61°23′26″N, 26°05′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Uurajärven valuma-alue (14.86)
Laskuoja:  oja Iso-Mäkäriin 
Järvinumero:  14.863.1.009
Mittaustietoja
Pinnankorkeus:  108 m  
Pituus:  1,2 km  
Leveys:  340 m  
Rantaviiva:  3,011 km  
Pinta-ala:  24,796 ha  
Saaria:  ei saaria 
 fiVähä-Mäkäri 
Vähä-Mäkäri  on Päijät-Hämeessä Sysmässä ja Heinolassa Pääsinniemen lähellä sijaitseva järvi.
Maantietoa

Järvi on 1,2 kilometriä pitkä, 340 metriä leveä, ja sen pinta-ala on 25 hehtaaria. Järvellä ei ole kartan mukaan saaria.  Sen rantaviivan pituus on 3,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Uurajärven valuma-alueella (14.86), jonka Uurajärven–Onkijärven valuma-alueeseen (14.863) se kuuluu. Järven vedenpinnan korkeus on 108 metriä mpy.
Víctor Sánchez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Víctor Sánchez Mata
Syntymäaika: 8. syyskuuta 1987 (ikä 37)
Syntymäpaikka: Terrassa, Barcelona, Espanja
Pelipaikka: puolustaja puolustava keskikenttäpelaaja
Pituus: 174 senttimetriä
Junioriseurat
2002–2005: Europa
2005–2007: Barcelona
Seurat
| Vuodet | Seura | O | (M) |
| 2007–2009 | Barcelona B | 45 | (5) |
| 2008–2011 | Barcelona | 8 | (0) |
| 2009–2010 | → Xerez (laina) | 25 | (2) |
| 2010–2011 | → Getafe (laina) | 29 | (1) |
| 2011–2012 | Neuchâtel Xamax | 12 | (1) |
| 2012– | Espanyol | 151 | (10) |
 Seurajoukkueuran tilastot kattavat vain kansalliset sarjat, päivitetty 20. helmikuuta 2017.
Víctor Sánchez Mata (s. 8. syyskuuta 1987 Terrassa, Barcelonan maakunta, Espanja) on espanjalainen jalkapalloilija, joka on pelannut maansa pääsarjassa neljässä eri joukkueessa, pisimpään Espanyolissa. Hän on pelannut myös Sveitsin ja Australian pääsarjoissa. 174 senttimetriä pitkän Sánchezin pelipaikka on puolustaja tai puolustava keskikenttäpelaaja.
Sánchez edusti juniorina Europaa ja Barcelonaa, joista jälkimmäisessä hän aloitti myös ammattilaisuransa. Hän teki ensiesiintymisensä seuran edustusjoukkueessa Copa del Reyn ottelussa Alcoyanoa vastaan 2. tammikuuta 2008. Hänet lainattiin kaudeksi 2009–2010 Xereziin ja kaudeksi 2010–2011 Getafeen. Jälkimmäisen lainan päätyttyä hän purki sopimuksensa Barcelonan kanssa ja siirtyi sveitsiläisseura Neuchâtel Xamaxiin.
Aiheesta muualla

Víctor Sánchezin tilastot BDFutbol-sivustolla (englanniksi)
Vähä-Lumooja

| Vähä-Lumooja |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°34′37″N, 23°56′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Iso-Lumoojaan 
Järvinumero:  35.319.1.014
Mittaustietoja
Pinnankorkeus:  125,5 m  
Rantaviiva:  1,479 km  
Pinta-ala:  7,306 ha  
Saaria:  ei saaria  
 fiVähä-Lumooja 
Vähä-Lumooja  tai myös Vähä-Lumoja  on Pirkanmaalla Tampereen Sorilassa sijaitseva järvi.
Maantietoa

Järven pinta-ala on 7,3 hehtaaria. Se on 450 metriä pitkä ja 250 metriä leveä. Siinä ei ole kartan mukaan saaria. Järven rantaviivan pituus on 1,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Sorilanjoen valuma-alueeseen (35.319) järvi kuuluu. Järven vedenpinnan korkeus on 125,5 metriä mpy.
Wang Chengyi

| Mitalit> Maa:   Kiina.Naisten ammunta. Olympialaiset  | Mitalit> Maa:   Kiina.Naisten ammunta. Olympialaiset  | Mitalit> Maa:   Kiina.Naisten ammunta. Olympialaiset  | Maa:   Kiina> Naisten ammunta. |
| --- | --- | --- | --- |
|  Pronssia | Ateena 2004 | 50 m urheilukivääri,3 asentoinen |  |
Tyttöjen ammunta
| MM-kilpailut  | MM-kilpailut  | MM-kilpailut  |  |
|  Pronssia | Lahti 2002 | 50 m urheilukivääri, 3 asentoinen |  |
Wang Chengyi (s. 17. heinäkuuta 1983 Zhejiang) on kiinalainen kivääriampuja ja olympiamitalisti.
Wang Chngyi on saavuttanut olympialaisissa Ateenassa 2004 pronssia 50 m urheilukiväärissä asentokilpailussa. Hän saavutti myös pronssia samassa lajissa MM-kilpailuissa tyttöjen sarjassa Lahdessa 2002.
Vähä-Lylys

| Vähä-Lylys |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°37′24″N, 26°20′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Kuteminjokeen 
Järvinumero:  14.856.1.004
Mittaustietoja
Pinnankorkeus:  103,1 m  
Pituus:  420 m  
Leveys:  180 m  
Rantaviiva:  0,423 km  
Pinta-ala:  1,299 ha  
Saaria:  ei saaria 
 fiVähä-Lylys 
Vähä-Lylys  on Keski-Suomessa Joutsassa  Hankaan lähellä sijaitseva lampi.
Maantietoa

Lampi on 420 metriä pitkä, 180 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Kutemin valuma-alueeseen (14.856) se kuuluu. Lammen vedenpinnan korkeus on 103,1 metriä mpy.
Víctor Vázquez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Víctor Vázquez Solsona
Syntymäaika: 20. tammikuuta 1987 (ikä 37)
Syntymäpaikka: Barcelona, Espanja
Pelipaikka: hyökkäävä keskikenttä
Pituus: 180 cm
Seura
Seura: LA Galaxy
Pelinumero: 7
Junioriseurat
1996–1997: CF Damm
1997–2005: Barcelona
Seurat
| Vuodet | Seura | O | (M) |
| 2005–2006 | Barcelona C | 29 | (7) |
| 2006–2011 | Barcelona B | 118 | (12) |
| 2008 | Barcelona | 1 | (0) |
| 2011–2015 | Club Brugge | 121 | (15) |
| 2016 | Cruz Azul | 19 | (1) |
| 2017–2018 | Toronto | 52 | (16) |
| 2019 | Al-Arabi | 7 | (2) |
| 2019–2020 | Umm-Salal | 9 | (0) |
| 2020 | Eupen | 1 | (0) |
| 2021– | LA Galaxy | 28 | (3) |
Maajoukkue
| 2002 | Espanja U17 | 1 | (0) |
 Seurajoukkueuran tilastot kattavat vain kansalliset sarjat, päivitetty 23. marraskuuta 2021.
Víctor Vázquez Solsona (s. 20. tammikuuta 1987 Barcelona) on espanjalainen jalkapalloilija, joka edustaa MLS:ssä pelaavaa LA Galaxyä. Oikeajalkainen Vázquez on pelipaikaltaan hyökkäävä keskikenttäpelaaja. Hän on pelannut yhden ottelun Espanjan alle 17-vuotiaiden jalkapallomaajoukkueessa.